(มือใหม่เกมกฎหมาย)
คุณพระ
(คุณทำได้!)
ครับ
คุณทนายคะ
คุณซอลมาแล้วค่ะ
แฮชแข็งแรงมาก แค่วันเดียวก็อาการดีขึ้นเยอะแล้ว
บอกแล้วไงว่าผมจะไปรับเอง
ยังไงฉันก็เข้าเมืองอยู่แล้ว
ช่วงนี้ผมจะไปรับแฮชเอง
อย่าทิ้งไว้ที่โรงแรมเลย
มันไกล
อยู่ที่โรงแรมไม่สะดวกกว่าเหรอ
ก็ไม่ได้ไกลนี่นา
ก็ได้
ทำตามที่อยากทำเถอะ
เรื่องที่ฉันพูดเมื่อวาน
อย่าพูดถึงมันอีกเลยดีกว่า
ผมไม่อยากพูดถึงเรื่อง
เปล่าประโยชน์พวกนั้น
ฉันเข้าใจ
ฉันคิดเรื่องนี้มาเยอะแล้ว
คงจะดีกว่า
ถ้าให้คุณได้ดูแลแฮช
แน่ใจเหรอ
แต่มีข้อแม้หนึ่งข้อ
อะไรเหรอ
ไม่ว่าจะเป็นรูมเมต
หรือภรรยา
ฉันอยากให้หาคนมาช่วยเลี้ยงแฮชด้วย แล้วคุณจะได้สิทธิเลี้ยงดูไป
คิดว่ายังไงคะ
ตกลง
ฮาร์ต ลอจิก
ไม่ใช้คนช่วยหาคู่ให้ เหมือนบริษัทจัดหาคู่ทั่วไป
เราใช้เอไอวิเคราะห์ข้อมูลที่ใส่ไว้
เกี่ยวกับสเปกที่คุณชอบ แล้วจับคู่ให้อัตโนมัติ
เราจะแปลงความชอบของคุณเป็นข้อมูล
แล้วแนะนำคู่ที่ใช่ให้ค่ะ
อีกหนึ่งจุดเด่นคือ
คุณจะได้พบกัน โดยไม่เห็นรูปหรือโปรไฟล์
มันคือการนัดบอดจริงๆ ตามความหมายเป๊ะ
เจอกันทั้งที่ไม่เห็นรูป หรือโปรไฟล์เลยเหรอ
ใช่ค่ะ จริงๆ อัตราความสำเร็จ สูงกว่ามากด้วย
เวลาเจอกันโดยไม่มีข้อมูลอะไรเลย
และเราไม่จำกัด
จำนวนเดต เหมือนบริษัทจัดหาคู่ทั่วไป
คุณจึงสามารถพบคู่ของคุณได้ โดยไม่ต้องกดดัน
ตราบใดที่ตารางเวลาคุณเอื้ออำนวย
คุณจะได้จับคู่ไม่จำกัดตลอดหนึ่งปี
คุณอยากจะ…
แม่ครับ ผมปวดฉี่
ไปหาพ่อสิ
- เข้าใจแล้ว - ค่ะๆ
คุณตรวจสอบสมาชิกใช่ไหม
แน่นอนค่ะ
เรามีขั้นตอนตรวจสอบด้วยคน ที่เข้มงวดมาก
(รักพ่อกับแม่)
ผมไปก่อนนะ
ผมมีประชุมแบบเจอหน้านัดเดียว แล้วก็จะกลับบ้านเลย
เหรอคะ งั้นแวะไปรับมิน ตอนขากลับได้ไหม
ทำไมล่ะ
ฉันน่าจะไปกินข้าวเย็นกับคุณซังมิน
งั้นเหรอ
นึกว่าเราสามคน จะได้กินข้าวเย็นด้วยกันแบบครอบครัว
- พรุ่งนี้แล้วกันนะ - ได้สิ
ตอนนี้ยังคุยๆ กันอยู่
หรือว่ากำลังคืบหน้าไปแล้ว
ฉันไม่อยากคุยเรื่องชีวิตรักตัวเอง
ยังไงคุณก็เป็นสามีฉันตามกฎหมาย มันแปลกๆ น่ะ
โอเค ผมไปก่อนนะ
บายค่ะ
ผมกลับมาแล้ว
ไปไหนมาคะ
มินบอกว่าคุณออกไปทิ้งขยะรีไซเคิล
แล้วมินล่ะ หลับแล้วเหรอ
ใช่
ดื่มมาหรือเปล่า
ใช่ นิดหน่อย
แล้ว…
เรื่องการอยู่ด้วยกันของเรา…
คุณมั่นใจเหรอว่ามันโอเค
มีอะไรเหรอคะ
ผม
ผมคิดว่า
ผมมีใจให้คุณ
เวลาคิดว่าคุณอยู่กับผู้ชายคนอื่น
ผมหึง
และผมรู้สึกได้
ถึงความร้อนรุ่ม
- ที่เดือดพล่านในนี้ - คุณมินชาน
ละเมิดสัญญานี่
ข้อตกลงเลี้ยงลูกร่วมกันของเรา
มันไม่มีความหมายจริงๆ ในเกาหลี
คุณกำลังพูดอะไรน่ะ
คุณแน่ใจเหรอว่า เรากำลังทำสิ่งที่ถูกต้อง
คุณคิดว่าเรา
มีความสุขจริงๆ เหรอ
ในครอบครัวที่ไร้ความรักแบบนี้
ความรักเป็นเพียงความรู้สึก ที่เปลี่ยนไปตามกาลเวลาได้
ครอบครัวที่สร้างขึ้น จากแค่ความรู้สึกนั้น
สุดท้ายก็จะนำพาแต่ความทุกข์ และจบลงด้วยการหย่า
ฉันไม่อยาก
เลี้ยงมินในครอบครัวที่หย่าร้าง
ผมคิดว่า
ผมรักคุณจริงๆ
ฉันขอโทษ
ฉันไม่อยาก
ทำให้ครอบครัวเราพัง
ก็ได้
ถ้าอย่างนั้น
เราควรหย่ากัน
ผมขอโทษจริงๆ
แต่ผมไม่อยากอยู่ ในครอบครัวที่ไร้ความรัก
ผมอยากให้เราเป็นคู่รักกันจริงๆ
(บทที่ 12 เหนือคำปฏิญาณแห่งรัก)
ละเมิดสัญญาเหรอ
ละเมิดสัญญายังไงคะ
ข้อตกลงการเลี้ยงลูกร่วมกัน
เราตกลงที่จะเลี้ยงลูกด้วยกัน โดยไม่ใช้ชีวิตคู่ฉันสามีภรรยา
ฉันไม่แน่ใจว่าจะเข้าใจทั้งหมด
ฉันกับคุณมินชานแต่งงานกัน โดยไม่มีความรัก
เชื่อว่าการแต่งงานแบบนั้น จะมั่นคงกว่า
เราตกลงกันว่าจะทำเด็กหลอดแก้ว และไม่ก้าวก่ายชีวิตกันและกัน
งั้นก็หมายความว่า คุณไม่มีสัมพันธ์ทางกายกับสามีเหรอคะ
ใช่ค่ะ ไม่เคยเลยสักครั้ง
ฉันพบคุณมินชานที่อเมริกา
ที่นั่นฉันเจอคนที่คิดเหมือนเรา
ว่าอันที่จริงแล้ว ความรักอาจทำลายการแต่งงาน
มีแพลตฟอร์มที่เชื่อมต่อคนเหล่านี้
และฉันก็ได้เจอเขาที่นั่น
อย่างนี้นี่เอง
ทั้งฉันและคุณมินชานเติบโตมา
ในครอบครัวที่พ่อแม่หย่าร้าง
เพราะได้สัมผัสประสบการณ์จริง
ว่าการแต่งงานที่อยู่บนพื้นฐาน ของความรักนั้นไม่มั่นคงแค่ไหน
เราจึงเข้าร่วมแพลตฟอร์มนั้น
บางรัฐในสหรัฐอเมริกา
สัญญาแบบนี้ อาจได้รับการรับรองตามกฎหมาย
แต่ความเป็นไปได้
ที่ศาลเกาหลี จะรับรองสัญญาแบบนี้มีน้อยมาก
หากถูกตัดสินว่าสัญญาแบบนี้ ขัดต่อความสงบเรียบร้อยและศีลธรรม
ก็สามารถถูกประกาศให้เป็นโมฆะได้
หมายความว่ายังไงกันแน่คะ
หมายถึงคุณค่าทางศีลธรรมพื้นฐาน และความสงบเรียบร้อยของสังคม
เช่น "สัญญานางบำเรอ" ที่ขัดต่อ ระบบการสมรสแบบผัวเดียวเมียเดียว
ถูกตัดสินให้เป็นโมฆะเพราะว่า ละเมิดความสงบเรียบร้อยและศีลธรรม
"นางบำเรอ" เหรอ
ค่ะ
อีกกรณีหนึ่งคือสัญญาที่คู่สมรส
ตกลงว่าจะไปแต่งงาน กับบุคคลหนึ่งหลังหย่า
ถูกประกาศให้เป็นโมฆะเพราะว่า ละเมิดศีลธรรมและความสงบของสังคม
แต่สัญญาของฉันกับเขา ไม่ใช่เรื่องประหลาดอะไรแบบนั้นเลย
การมีนางบำเรอ หรือการตกลงไปแต่งงานกับใครอีกคน
มันละเมิดศีลธรรมพื้นฐานของมนุษย์
แต่เราเพียงแค่พบวิธีแต่งงาน ในรูปแบบที่ดีกว่า
โดยไม่ต้องพึ่งพา ความรู้สึกที่ไม่สมบูรณ์แบบ
เข้าใจค่ะ
แต่ในมุมมองของศาล
สิ่งนี้อาจถูกมองว่าเป็นการปฏิเสธ
แก่นแท้ของการแต่งงานแบบดั้งเดิม
เพราะการมีเพศสัมพันธ์ และสายสัมพันธ์ทางอารมณ์
ถือเป็นหัวใจสำคัญ ของความสัมพันธ์สมรส
เข้าใจแล้ว
ว่าแต่ทำไมคุณมองว่า นี่คือการละเมิดสัญญาล่ะคะ
สุดท้ายแล้วสามีของฉันตกหลุมรักฉัน
เขาอยากให้เรา เป็นเหมือนคู่แต่งงานคู่อื่นๆ
แต่ฉันไม่สนใจ
ตอนนี้เขาอยากขอหย่ากับฉัน
แต่ฉันไม่อยากหย่า
ฉันชอบที่เป็นอยู่แบบนี้
เหมือนที่เราตกลงกันไว้ในสัญญา
ไม่ว่าจะเป็นรูมเมต
หรือภรรยา
ฉันอยากให้หาคนมาช่วยเลี้ยงแฮชด้วย แล้วคุณจะได้สิทธิเลี้ยงดูไป
(บริษัทจัดหาคู่)
(ฮาร์ต ลอจิก จัดหาคู่ด้วยเอไอ)
(สอบถามและปรึกษา)
(ขอคำปรึกษา)
(ชื่อ ยุนซอกฮุน)
(เบอร์โทรศัพท์)
(คำขอปรึกษา)
(ส่งคำขอแล้ว)
มินจีบอกว่าคุณเป็นซีอีโอ ของบริษัทจัดหาคู่
ค่ะ ใช่ค่ะ
บริษัทของฉันดำเนินการ ในรูปแบบที่ทันสมัยกว่าที่อื่น
นี่คือโบรชัวร์ของบริษัทฉัน ลองอ่านดูได้ค่ะ
(ฮาร์ต ลอจิก)
อาจเร็วไปหน่อยที่จะคิดเรื่องแต่งงาน
แต่ถ้าจะทำ ตอนนี้แหละเวลาที่เหมาะสม
ฉันให้มินจีสมัครด้วยเหมือนกัน
เธอบอกฉันแล้วค่ะ
มีส่วนลดสำหรับคนรู้จักด้วยนะ
โอเคค่ะ
มันก็น่าขันดีนะ
ที่คนไม่เชื่อในความรัก กลับมาทำธุรกิจจัดหาคู่
นั่นคือเหตุผลที่ฉันทำธุรกิจนี้
ความรักคือเรื่องความรู้สึก แต่การแต่งงานคือของจริง
มันไม่ใช่คำสัญญาว่าจะรักตลอดไป
แต่เป็นสัญญาตลอดชีวิต ว่าจะอยู่ร่วมกัน
เมื่อต้องใช้ชีวิตร่วมกันไปทั้งชีวิต ความเข้ากันได้สำคัญกว่าความรู้สึก
การแนะนำผ่านเพื่อนก็มีข้อจำกัด
การเจอคนที่ตรงตามความต้องการ ด้วยความบังเอิญมันไม่ง่ายเลย
แต่ที่บริษัทจัดหาคู่
คุณจะได้เจอกับคนในวงกว้างกว่า
ซึ่งเพิ่มโอกาสให้คุณมากขึ้น
- หวังว่าจะได้ร่วมงานกัน - เช่นกันค่ะ
ไม่เอาน่า
มีลูกโดยไม่มีสัมพันธ์ลึกซึ้งได้ไง
เธอเป็นพระแม่มารีย์เหรอ
ทำเด็กหลอดแก้วค่ะ
วิธีที่ใช้กับคู่ที่มีบุตรยากน่ะเหรอ
ทุกวันนี้ก็ไม่ได้จำกัดไว้แค่นั้น
งั้นสามีอยากหย่ากับภรรยาเพราะว่า…
เพราะสุดท้าย เขาดันตกหลุมรักภรรยาตัวเอง
มันไม่แปลกเหรอ
เขาอยากหย่ากับเธอ เพราะเขารักเธอเนี่ยนะ
แล้วลูกความอยากได้อะไร
อยากให้ศาลบังคับใช้ ข้อตกลงการเลี้ยงลูกร่วมกัน
อยากเรียกค่าปรับพันล้านวอน
ที่ระบุไว้ในสัญญาด้วย
แต่จริงๆ เป้าหมายของเธอ ไม่ใช่เพื่อจะได้เงินชดเชย
แต่เพื่อใช้เป็นเครื่องต่อรอง
ให้ไม่ต้องหย่า และได้ใช้ชีวิตต่อไปแบบที่เป็นอยู่
แต่ผู้พิพากษาจะมองว่า สัญญานั้นมีผลบังคับจริงเหรอ
ฉันก็บอกเธอไปแล้วว่า สัญญานี้อาจเป็นโมฆะ
หากขัดต่อความสงบเรียบร้อย และศีลธรรม
หงุดหงิดจริงๆ
เรื่องอะไรคะ
ก็เรื่องที่
เธอละเมิดระบบการแต่งงาน อันศักดิ์สิทธิ์ไงล่ะ
อย่าเอาอารมณ์ส่วนตัว มาใส่กับเรื่องนี้มากเกินไปเลย
ผมเหรอ
ทุกวันนี้คู่แต่งงานหลายคู่ ก็นอกใจหรือไม่มีความสัมพันธ์กัน
คู่ที่แต่งเอาแค่ภาพลักษณ์
แต่คู่นี้ตัดเรื่องความรู้สึกออกไป ตั้งแต่แรกด้วยสัญญา
คู่ที่แต่งเอาแค่ภาพลักษณ์ ก็ปิดบังเอาไว้
แต่ในแก่นจริงๆ ก็ไม่ต่างกัน การแต่งงานที่ไร้ความรัก
ไม่ใช่ค่ะ
พวกเขาต้องเคยรักกันมาก่อน
มันเป็นการแต่งงาน ที่ความรักจืดจางไปแล้ว
บางทีการแต่งงาน อาจไม่ใช่จุดสูงสุดของความรัก
แต่เป็นกระบวนการ ที่ค่อยๆ ใช้มันจนหมด
พวกคุณนี่นะ
ทำไมถึงมองการแต่งงานในแง่ร้ายกันนัก
ฉันไม่ได้พูดถึงความคิดฉัน
แค่พูดถึงความเป็นจริงของทุกวันนี้
คนสมัยนี้ยังพูดกันเล่นๆ ว่า
การแต่งงานควรต่ออายุสัญญาทุก 20 ปี
ตอนเริ่มมีสถาบันการแต่งงาน คนมีอายุแค่ราวๆ 50 ถึง 60 ปี
ตอนนี้ในยุคที่คนอายุยืนถึงร้อยปี
ความคิดที่จะรัก เพียงคนเดียวไปชั่วชีวิต
มันก็ดูไม่สมจริงนัก
ถ้ามีวันหมดอายุจริงๆ
อาจทำให้คนพยายามรักษามัน…
ช่างเถอะ
ผมไม่สนว่าคนอื่นจะใช้ชีวิตยังไง หรือคิดยังไงกัน
ผมแค่อยากแต่งงาน กับคนที่ผมรักสุดหัวใจ
แล้วก็จะมอบความรักให้ตลอดไป
ต่อให้แก่แล้ว ผมก็จะทุ่มเทสุดแรงเกิดเพื่อ…
โอเค พอได้แล้ว
ทนายยุน คิดว่ายังไงบ้างครับ
มันสมเหตุสมผลเหรอ
ที่จะใช้การแต่งงาน เพียงเพื่อมีลูกและเลี้ยงลูก
โดยไร้ความผูกพันและความรัก
บางคนถึงกับคิดจะแต่งงาน เพียงเพื่อจะได้เลี้ยงหมาตัวนึง
อะไรนะครับ
คือแบบนี้
ความรักเป็นความรู้สึก
และความรู้สึกนั้นเปลี่ยนได้ตลอดเวลา
แต่การแต่งงาน
โดยแก่นแท้แล้ว คือสัญญาที่กำหนดไว้ตลอดชีวิต
จึงเลี่ยงไม่ได้ที่จะเกิดระยะห่าง
ผมจึงเข้าใจได้ว่า ทำไมบางคนถึงเลือกสร้างครอบครัว
บนความรับผิดชอบ ของการเลี้ยงลูกร่วมกัน
แทนที่จะฝากอนาคตไว้ กับความรู้สึกที่เปลี่ยนได้ทุกเมื่อ
ไม่นึกว่าจะได้ยิน จากคนโรแมนติกอย่างคุณ
โรแมนติกเหรอ
ทนายยุนน่ะเหรอ
- คงไม่แล้วมั้ง - อืม
เอาเถอะ ฉันอยากรับคดีนี้ค่ะ
แนวคิดเรื่องความสงบเรียบร้อย และศีลธรรมไม่ใช่กรอบตายตัว
มุมมองเหล่านี้ สามารถตีความได้ต่างออกไป
ขึ้นอยู่กับยุคสมัย และบรรทัดฐานของสังคม
ฉันเชื่อว่าตอนนี้การแต่งงาน
ก็ควรถูกมองในแง่มุม ที่หลากหลายกว่านี้เช่นกัน
ฉันรับทำคดีนี้ได้ไหมคะ
ได้สิ
ฉันจะทำด้วยค่ะ
- เชิญเลย - ให้ตายเถอะ
ถ้าเจ็บบอกได้เลยนะคะ
ค่ะ
นึกว่าจะเจ็บ แต่ไม่เจ็บเลยนะ
ใช่ไหมล่ะ
นี่เป็นทรีตเมนต์ที่ฮิตที่สุดตอนนี้
คุณจะเห็นผิวที่ดีขึ้น
ถ้าทำทรีตเมนต์นี้อย่างสม่ำเสมอ
โอเค ขอบคุณค่ะ
- ดีใจจังเลย - เดี๋ยวแนะนำให้รู้จัก
ทนายฮอมินจอง ทางนี้ค่ะ
- สวัสดีค่ะ - สวัสดีค่ะ
นี่คือเพื่อนของฉัน อีคยองฮี
พี่สาวของจินอูค่ะ
สวัสดีค่ะ
- ยินดีที่รู้จัก - เช่นกัน
คุณคือเหตุผลที่ทำให้ ฉันได้เริ่มต้นชีวิตใหม่อีกครั้ง
ก็เลยอยากเลี้ยงฉลองชัยชนะสักมื้อ
แล้วก็ชวนคยองฮีมาด้วย
เพราะเธอเป็นคนแนะนำคุณให้ฉัน
ดีเลยค่ะ
ตามสบายเลยค่ะ
คุณกับจินอู ทำงานอยู่ทีมเดียวกันเหรอคะ
ใช่ค่ะ เราเริ่มงานที่นี่พร้อมกัน เลยสนิทกันดี
อย่างนี้นี่เอง
งั้นอายุก็คงไล่เลี่ยกันสินะ
อายุเท่ากัน
กับจินอูเหรอ
ไม่ใช่
- กับพวกเรา - จริงเหรอเนี่ย
- คุณอายุ 42 เหรอคะ - ใช่ค่ะ
คุณต้องดูแลตัวเองดีมากแน่เลย
ฉันนึกว่า
คุณกับจินอูห่างกันแค่ปีสองปีซะอีก
แต่จริงๆ ห่างกันสิบปี
ทำไมไม่มีจุดด่างดำตามวัยเลยคะ
ผิวพรรณคุณดูดีสุดๆ ไปเลย
เพราะเมื่อวาน ฉันเพิ่งไปหาหมอผิวหนังมาค่ะ
จริงเหรอ
ถึงว่าทำไมถึงดูผ่องเชียว
ทำอะไรไปบ้างคะ
ฉันทำทรีตเมนต์จุดด่างดำมา
หลังทำเสร็จรอยก็ดูจางลงจริงๆ
แถมผิวก็ดูเนียนขึ้นด้วย
ห่างกันสิบปีแบบนี้
จินอูคงดูเหมือนเด็กน้อย สำหรับคุณเลย
ไม่หรอกค่ะ ไม่ขนาดนั้น
เขาเป็นเด็กน้อยสำหรับเธอคนเดียวแหละ
จินอูอายุ 32 แล้วนะ
- รู้แล้วล่ะ - อืม
ถึงวัยที่เขาควรแต่งงานแล้ว
แต่ยังไม่มีวี่แววเลย
จินอูไม่มีแฟนเหรอ
ฉันว่าไม่มีนะ
หรือมีคะ
คือ…
ฉันก็ไม่ค่อยแน่ใจเหมือนกัน
ทนายฮอคะ
ช่วยดูแลน้องชายฉัน
เหมือนพี่สาวเลยนะคะ
ถ้ารู้จักใครดีๆ ก็ช่วยลองแนะนำให้…
แต่คนรู้จักของคุณ คงมีแต่ที่อายุมากกว่าเขา
ใช่หรือเปล่าคะ
คงงั้นแหละค่ะ
ทำไมจะคบกับคนที่แก่กว่าไม่ได้ล่ะ
อะไรกัน ถามจริง
จินอูไม่ชอบผู้หญิงที่แก่กว่า ฉันก็เหมือนกัน
ครอบครัวฉันก็คงไม่เห็นด้วย
ต่างกันสักสองสามปีไม่เป็นไรหรอก
ไม่เอาเด็ดขาด พวกเขาต้องมีลูกสิ
- ใช่ ต้องมีลูก - ใช่แล้ว
- อร่อยจัง - ที่นี่ขึ้นชื่อเลยล่ะ
ทานให้อร่อยนะคะ
ขอบคุณค่ะ
มีอะไรหรือเปล่า
เรื่องมื้อเย็นของเรา
- อืม - ฉันลืมไปว่ามีธุระ
ธุระอะไร
ก็มีธุระน่ะ
ไว้กินด้วยกันวันหลังแล้วกัน
เป็นอะไรไปนะ
ไงครับ พี่
ใช่
เมื่อไหร่
กับทนายฮอมินจองเหรอ
ขอคุยกันหน่อยสิ
เย็นนี้พี่มีธุระจริงๆ เหรอ
ใช่
อย่าโกหกเลย
ทำไมไม่บอกว่าไปเจอพี่สาวผมมา
พี่เขาพูดอะไรให้พี่เลี่ยงผมอีก
เธอไม่ได้พูดอะไรมากหรอก
แต่เราก็รู้อยู่แก่ใจ
ฉันพยายามจะมองข้ามแต่ก็ทำไม่ได้
โอเค พี่อายุมากกว่าผมสิบปี
เป็นแม่หม้ายลูกติด
แต่ผมก็ยังรักพี่
พี่จะหนีปัญหาทุกครั้ง ที่พูดถึงเรื่องนี้เหรอ
ถ้าเริ่มคบกันตอนนี้ ขั้นต่อไปก็คือแต่งงาน
แต่เราสองคนเข้ากันได้จริงๆ เหรอ
คนเราคบกันได้ โดยไม่ต้องถูกใจครบทุกข้อ
- แต่การแต่งงานต่างกัน - เช็กลิสต์เหรอ
ฟังนะ
การแต่งงานคือสิ่งที่ทำ ในตอนที่เรารักกันสุดหัวใจ
คู่แบบไหนเรียกว่าเหมาะสม แบบไหนที่ไม่เหมาะ
ความรักเป็นสิ่งสำคัญสุดไม่ใช่เหรอ
ให้ตายสิ
แต่งงานกับผมเถอะ
อะไรนะ
เราไปขอคำอวยพรจากครอบครัว แล้วแต่งงานกันเลยเถอะ
ครอบครัวนายต้องดีใจจนตัวลอยแน่
ถ้าไม่ดีใจแล้วไงล่ะ ในเมื่อพี่อยู่กับผม ไม่ใช่พวกเขา
ฟังให้ดีนะ
ฉันเลิกยกให้ความรัก
สำคัญกว่าตัวเองแล้ว
ฉันรักนาย แต่ตัวฉันสำคัญกับฉันมากกว่า
ฉันรักตัวเองมากกว่านาย
นี่คือหนทางเดียว ที่จะตอบแทนบุญคุณของแม่ฉันได้
อะไร
เมื่อกี้พี่พูดว่าไงนะ
พูดอะไร
พูดแบบเมื่อกี้อีกทีสิ
ฉันรักตัวเองมากกว่า
ไม่ใช่ ก่อนหน้านั้น
ฉันรักนาย แต่ฉัน…
พูดออกมาง่ายๆ แบบนี้ไม่ได้นะ
ผมรวนไปหมดแล้ว
เชื่อผมนะ
ผมจะไม่มีวันทำให้พี่รู้สึกด้อยค่า
ไม่มีวัน
ประธานควอนอยู่ไหน
ออกไปข้างนอกสักพักแล้ว
กำลังจะโทรหาพอดี
เรื่องอะไรครับ
เพิ่งได้รับสายจากบันกีซึง
อย่างที่เราสงสัยไว้
ประธานโกซึงชอลอยู่เบื้องหลังทั้งหมด
กะแล้วเชียว
ตอนนี้เหลือแค่หาหลักฐาน
ใช่แล้ว
เขารับปากว่า จะส่งหลักฐานสำคัญทั้งหมดให้
พวกเขามีปัญหากันหรือเปล่า
แน่นอนอยู่แล้ว
เขาถึงได้มาหาฉัน
จากมุมมองของบันกีซึง
ถ้าเขายอมรับว่าประธานโกซึงชอล เป็นคนอยู่เบื้องหลังทั้งหมด
เขาก็จะถูกถอนใบอนุญาต เพราะละเมิดกฎโออีเอ็ม
ถ้าเขาบอกว่าบริษัทบริหารสินทรัพย์ ทำทุกอย่างเองโดยอิสระ
เขาก็ต้องรับผิดชอบค่าเสียหาย กว่าแปดหมื่นล้านวอน
ไม่ว่าทางไหนก็เจอทางตัน
ยิ่งไปกว่านั้น ได้ยินมาว่าประธานโก
พยายามโยนความผิดทั้งหมดให้บันกีซึง
(อีจินอู)
องค์กรที่สนับสนุนประธานบันกีซึง
คือมูลนิธิซึงฮุน ซึ่งบริหารโดยประธานโกซึงชอล
คุณให้ข้อมูลของเราไปหรือเปล่า
เขาถามฉันว่า ซ่อนเอกสารเทคนิคไว้ที่ไหน
ฉันก็เลยบอกว่าไม่มีหรอก
ทุกอย่างอยู่ในหัวของประธานอีซองบิน
- ทำไมเหรอ - ดูแล้วประธานบันกีซึง
ไม่น่าจะหักหลังประธานโกซึงชอล
ถ้าประธานโกซึงชอลส่งเขามาสืบดูว่า เรากำลังทำอะไรอยู่ล่ะ
ทำไมถึงคิดแบบนั้น
เขาได้รับการสนับสนุน จากมูลนิธิของประธานโกซึงชอล
จริงเหรอ
งั้นบันกีซึงก็คือศิษย์คนหนึ่ง ของโกซึงชอลด้วยสิ
ศิษย์ของโกซึงชอลเหรอ
ใช่แล้ว
บริษัทกฎหมายขึ้นอยู่กับคน
ซึ่งประธานโกเชี่ยวชาญเรื่องนี้สุดๆ
เขาใช้วิธีเดียวกัน บริหารอีกบริษัทที่มีแต่คนเก่งๆ
เขาปั้นคนเก่งโดยอาศัยการสนับสนุน จากบริษัทและลูกค้า
แล้วก็สร้างเครือข่าย เพื่อเสริมความแข็งแกร่งให้ฐานลูกค้า
เขามีพรสวรรค์ในการพัฒนาคน แล้วเก็บเกี่ยวผลประโยชน์จากพวกนั้น
บันกีซึงก็เป็นหนึ่งในนั้นเหมือนกัน
ศิษย์ของโกซึงชอล
แต่ถึงอย่างนั้น
ถ้าเดิมพันคือชีวิตของเขา เขาก็ต้องหาทางเอาตัวรอดให้ได้
พวกเขาจะส่งมอบหลักฐานทั้งหมด
ตอนสี่โมงเย็นมะรืนนี้
ตอนนั้นเราจะได้รู้ความจริงกัน
ครับ
- ดูแลตัวเองด้วย - เช่นกันนะ
หลังเลิกงานไปดื่มกันไหมครับ
มีเรื่องอะไรหรือเปล่า
เรื่องสำคัญที่สุดในชีวิตผมเลย
- อยากให้ช่วยฟังหน่อย - ได้สิ
คังฮโยมินไปด้วยได้ไหม
ทำไมต้องเป็นเธอ
ไม่แน่ใจว่าเธอจะช่วยได้ไหม
แต่อยากได้มุมมองจากผู้หญิงบ้าง
เอาสิ
ขอบคุณครับ
ผมคบกับทนายฮอมินจองอยู่
รู้อยู่แล้วล่ะ
คุณทำตัวแปลกๆ ตั้งแต่มื้อเที่ยงวันก่อนแล้ว
ไม่แม้แต่จะแปลกใจเลยแฮะ
คือว่าผมอยากแต่งงาน
- กับใคร - กับใคร
ผมเพิ่งบอกไป
ว่าผมคบกับคุณฮอมินจอง ก็ต้องเธอสิ จะเป็นใครไปได้
ทำไมถึงตกใจกันขนาดนั้น
เรื่องมันเร็วไปหน่อยน่ะสิ
นั่นสิ เร็วมากจริงๆ
- แล้วไงต่อ - แล้วไงต่อ
เฮ้อ…
เป็นนกแก้วพูดตามเขาหรือไง
พูดออกมาสักทีสิ
อยากแต่งงานกับเธอ แล้วไงต่อ
ผมกะว่าจะขอแต่งงาน
แต่เหมือนเธอ
จะไม่อินกับเรื่องแต่งงานเท่าไร
ก็เลยอยากขอคำแนะนำจากพวกคุณหน่อย
ว่าจะขอยังไงดี
ขอแบบคลาสสิกดีที่สุด
ลองเขียนคำสาบานรักด้วยตัวเอง แล้วอ่านออกมาเป็นไง
เรียบง่ายแต่จริงใจ ชอบแฮะ
งั้นควรเขียนว่าอะไรดี
อยากช่วยอยู่หรอกนะ
แต่ฉันเองก็ไม่รู้เหมือนกัน
ฉันยังไม่มั่นใจเลย
ว่าการแต่งงานกับความรัก มันไปด้วยกันจริงไหม
ไม่ได้ช่วยเลย
คุณล่ะ
ผมเหรอ
ผมว่า
การแต่งงานถูกสร้างขึ้น บนพื้นฐานของความรัก
และเมื่อเวลาผ่านไป ความรักนั้นก็แค่เปลี่ยนรูปแบบ
เปลี่ยนยังไงคะ
ความรักระหว่างคู่รัก
เริ่มต้นด้วยความหลงใหล พบพานความเป็นจริง
แล้วจบลงด้วยความเป็นหนึ่งเดียวกัน
เพียงเพราะไฟปรารถนาดับลง
ไม่ได้หมายความว่าความรักจะหายไป
ความเป็นหนึ่งเดียวกัน ความซื่อสัตย์ การได้เป็นส่วนหนึ่งของกัน
ก็แค่รูปแบบที่ต่างกันไปของความรัก
ผมได้คำตอบแล้ว
เดี๋ยวนะ
ขอใช้ในคำสาบานได้ไหม
ขอยืมคำพูดของคุณหน่อย
เมื่อกี้ว่ายังไงนะ
"ความรักเริ่มต้นด้วยความหลงใหล"
"พบพานความเป็นจริง"
รู้แล้ว
"พบพานความเป็นจริง"
"แล้วจบลงด้วยความเป็นหนึ่งเดียวกัน"
- อีกแก้วเถอะครับ - อีกแก้ว
- อีกแก้ว
พวกคุณสองคนไปก่อนเลย
งั้นไปต่ออีกที่เดียวพอ
- ได้ - ได้
ซัดหมดแก้วเลยนะ
- ขอโทษค่ะ - ค่า
- ขอโซจูอีกขวดค่ะ - ได้เลย
ขอบคุณครับ
ชนแก้ว ขอบคุณครับ
รุ่นพี่ สู้ๆ นะ
ลุยเลยว่าที่เจ้าบ่าว
(ศาล)
ถ้าพวกเขาพูดแบบนี้ เราต้องหยิบยกเรื่องนี้ขึ้นมาให้ได้
เข้าใจไหม
มาแล้วล่ะ
ไม่ได้เจอกันนานเลยนะครับ ทนายคัง
คดีที่คุณรับนี่น่าสนใจดีนะ
โอเค
ทำไมโจทก์ถึงฟ้องหย่าไม่ได้ล่ะ
ฝ่ายโจทก์ต้องการหย่า โดยอ้างว่าจำเลยมีความรู้สึกชอบพอ
ให้บุคคลอื่น
แต่ตามมาตรา 841 แห่งประมวลกฎหมายแพ่ง
ไม่สามารถฟ้องหย่าได้
ถ้ามีการให้อภัยภายหลัง หรือให้ความยินยอม
ก่อนที่อีกฝ่ายจะกระทำผิด
ในกรณีนี้ โจทก์กับจำเลย ตกลงกันตั้งแต่แต่งงาน
ว่าจะไม่มีความสัมพันธ์ ทางอารมณ์หรือทางกาย
เปิดโอกาสให้คบหาคนอื่นได้
และมีเพียงหน้าที่ ร่วมกันเลี้ยงดูลูกเท่านั้น
นี่ถือเป็นการยินยอมล่วงหน้า ตามมาตรา 841 ของประมวลกฎหมายแพ่ง
ดังนั้นถ้าใครยินยอมไว้ก่อน หรือให้อภัยการนอกใจภายหลัง
ก็จะไม่สามารถฟ้องหย่าเรื่องนั้น ในภายหลังได้ใช่ไหม
- ใช่ - โอเค
เธอเก่งจริงๆ
ฮโยมินใช้ตรงนี้มาเล่นงานเลย
โจทก์กล่าวว่า
ไม่เพียงแค่จำเลย มีสัมพันธ์กับผู้ชายอีกคน
แต่เขายังทนชีวิตแต่งงานที่ไร้รัก ไร้เพศสัมพันธ์ไม่ได้อีกต่อไป
แม้จะเคยยินยอมไว้ก่อน
แต่ตอนนี้ได้ถูกถอนออกไป อย่างชัดเจนแล้ว
คุณไม่เข้าใจความหมาย ของสัญญาหรือไงคะ
การถอนฝ่ายเดียวแบบนี้ ทำให้สัญญากลายเป็นโมฆะได้เลยหรือ
สัญญาเหรอ
ใช่ สัญญานั้นเป็นโมฆะ
ตั้งแต่วันแรก ข้อตกลงนั้น ตัดเรื่องรักและความใกล้ชิดทิ้งไป
แถมยังอนุญาตให้คบคนอื่นได้ด้วย
เท่ากับปฏิเสธแก่นแท้ของการแต่งงาน
สัญญานั้นขัดต่อความสงบและศีลธรรม มันเป็นโมฆะ
สรุปก็คือการแต่งงาน ที่ไร้รัก ไร้เพศสัมพันธ์คือ
การละเมิดความสงบและศีลธรรม
ถ้าการแต่งงานที่ไร้รักถือว่า ละเมิดความสงบและศีลธรรมจริง
การแต่งงานที่ตั้งอยู่บนเงื่อนไข ก็ต้องเป็นโมฆะทั้งหมดหรือ
โดยตรรกะนั้น คู่ที่ความรักจืดจาง หรือไม่มีความสัมพันธ์ทางเพศ
ก็ควรต้องหย่ากันหมดสิ
การแต่งงานคือการจับคู่ ที่ไม่เพียงแค่รู้สึกตรงกัน
แต่เป้าหมายและเจตจำนง ในการใช้ชีวิตต้องสอดคล้องกันด้วย
ข้อตกลงนี้
เป็นสิ่งที่โจทก์กับจำเลย ทำขึ้นเพื่อเลี้ยงดูลูก
และพวกเขาก็รักษาครอบครัวนี้ไว้ได้ โดยไม่มีปัญหาใดๆ
แต่ตอนนี้ฝ่ายโจทก์กลับต้องการ ที่จะทำลายครอบครัวที่มั่นคงนี้
โดยอ้างเพียงความรู้สึกที่เปลี่ยนไป
ท่านผู้พิพากษา
ข้อตกลงนี้ปฏิเสธโดยตรงซึ่งหน้าที่ ของการสมรสเรื่องการอยู่กินร่วมกัน
การเลี้ยงดูและการร่วมมือที่ระบุไว้ ในมาตรา 826 ของประมวลกฎหมายแพ่ง
หากศาลยอมรับเรื่องนี้
มันอาจนำไปสู่ความสับสนอย่างร้ายแรง
ต่อระบบกฎหมายที่ว่าด้วย ความสัมพันธ์คู่สมรสตามกฎหมายแพ่ง
อีกทั้งศาลฎีกายังมีคำวินิจฉัยว่า
ความสัมพันธ์ทางเพศ เป็นสิ่งจำเป็นต่อการแต่งงาน
และการปฏิเสธเป็นเวลานาน โดยไร้เหตุผลอาจเป็นเหตุให้หย่าได้
ถ้าจำเลยอยากรักษา
การแต่งงานนี้ไว้ขนาดนั้น ก็นอนกับโจทก์สิครับ
คุณกำลังบอกให้เธอไปนอนกับผู้ชาย ที่เธอไม่ได้รักเลยเหรอ
แล้วจะแต่งงานทำไม
ถ้าไม่ได้รักเขา
เพราะความรักเป็นอารมณ์ที่ไม่สมบูรณ์ หมดสิ้นได้ และคงอยู่เพียงชั่วคราว
เพราะฉะนั้นไม่ใช่ทุกคน ที่รักกันจะแต่งงาน
และไม่ใช่ทุกคู่ที่แต่งงาน จะรักกันเสมอไป
คุณเองก็รู้เรื่องนี้ดีที่สุด
ท่านผู้พิพากษา
คดีที่ทนายฝ่ายโจทก์ยกขึ้นมาอ้าง เป็นเพียงบรรทัดฐานการแต่งงานทั่วไป
และไม่อาจนำมาใช้กับกรณี ที่มีข้อตกลงชัดเจนก่อนแต่งงาน
ว่าจะไม่มีความสัมพันธ์ทางเพศ
โอเค งั้นผมถามตรงๆ เลย
ถ้าตัดเรื่องความรู้สึก กับเรื่องเพศออก
คุณกำลังบอกว่าคุณอยากให้ศาล
อนุญาตให้ผู้หญิงที่แต่งงานแล้ว ไปคบหาผู้ชายอีกคนได้เหรอ
เดี๋ยวนะ เรื่องนี้มันดูจะรุกล้ำมากไปหน่อย
คุณกำลังมองว่าสัญญาของเรา ละเมิดความสงบและศีลธรรม อะไรก็ช่าง
จากที่ฉันได้ยินมา อะไรนะ สัญญานางบำเรอเหรอ
ได้ยินว่ามันใช้กับเรื่องแบบนั้น
แต่สิ่งที่เราทำไม่ใช่สัญญา ที่ผิดศีลธรรมหรือผิดแปลกอะไรเลย
เขารู้อยู่แก่ใจ แต่กลับใช้ทนายพูดแทนตัวเอง
ฉันจะไม่เจอกับคุณซังมินอีก
แค่นี้พอไหม
จำเลย
กรุณาใจเย็นก่อน
(จำเลย)
ท่านผู้พิพากษา
ถ้าเราตัดข้อที่เกี่ยวกับ
การเปิดโอกาสคบคนอื่นออกจากสัญญา ก็คงไม่เป็นปัญหาใช่ไหม
หากท่านบอกว่า สัญญานี้เป็นโมฆะเพียงเพราะว่า
เป็นการแต่งงาน ที่ไร้รัก ไร้เพศสัมพันธ์
มันไม่ใช่การตัดสิน ที่ล้าสมัยเกินไปหน่อยหรือคะ
ในประเด็นนี้
ศาลจะใช้ดุลยพินิจตัดสินอย่างรอบด้าน
ท่านผู้พิพากษา
สัญญานี้ตั้งอยู่บนพื้นฐาน ของสิทธิในการกำหนดตนเองทางเพศ
และยังคงคำนึงถึงหน้าที่ทางสังคม ในการเลี้ยงดูบุตร
ซึ่งไม่ได้ละเมิดความสงบและศีลธรรม
สถาบันการแต่งงานย่อมวิวัฒน์ไป ตามยุคสมัยและวัฒนธรรม
คู่สมรสที่เติบโตมา จากครอบครัวหย่าร้างทำสัญญานี้ขึ้น
เพื่อมอบสภาพแวดล้อมที่ดีกว่าให้เด็ก
จึงต้องมีข้อกำหนดที่ชัดเจน เพื่อให้คาดการณ์ได้
ในเรื่องการเลี้ยงดู และการใช้ชีวิตประจำวัน
ศาลเข้าใจดี
ศาลจะพิจารณาอย่างถี่ถ้วนว่าสัญญานี้
เป็นรูปแบบวิวัฒน์ของการแต่งงาน หรือเป็นโครงสร้างที่บ่อนทำลาย
สถาบันการแต่งงานกันแน่
กฎหมายสะท้อน ถึงเกณฑ์ขั้นต่ำสุดของศีลธรรม
ดังนั้นในการพิจารณาคดีนี้ เราจะคำนึงถึง
ทั้งธรรมชาติของการแต่งงาน และหลักความสงบและศีลธรรม
หากมีเอกสารเพิ่มเติม โปรดยื่นต่อศาลภายในกำหนด
แล้วศาลจะนัดวันไต่สวนครั้งต่อไป
คุยกันสักเดี๋ยวสิ
เรื่องอะไร
ผมไปนัดบอดทุกสัปดาห์
บางทีไปถึงสามครั้งต่อสัปดาห์
แล้วไง
ทุกครั้งที่เจอใคร ผมก็เสียใจกับสิ่งที่ทำไป
ผมสงสัยว่า
ทำไมผมทำแบบนั้นกับคุณ
สิ่งที่พูดในศาลก่อนหน้านี้ ผมตั้งใจพูดทุกคำ
การแต่งงานที่ไร้รัก มันไปต่อไม่ได้
ต่อให้ผมเจอใครที่เหมาะกว่า
แต่มันก็ไม่มีความหมายถ้าไม่ได้รัก
คุณไม่ใช่คนที่ใช่
ทำไมล่ะ
ผมจะพยายามให้ดีกว่านี้
ลืมเรื่องความรักไปเถอะ คุณไม่ซื่อสัตย์
แค่คบเป็นแฟน ฉันก็ไม่เอาแล้ว เรื่องแต่งงานยิ่งไม่ต้องพูดถึงเลย
(โรงแรมลีลเซียม)
เลยมา 20 นาทีแล้ว มัวไปอยู่ไหนนะ
ฉันโทรหาเขาดีกว่า
(ไฮนิกคอร์ ผอ.บห.ชเวชิลฮยอน)
คุณชเวจากไฮนิกคอร์โทรมาหาฉันทำไมกัน
- เขาเป็นใครเหรอ - หัวหน้าฝ่ายเทคโนโลยีไง
รับสายเถอะ
สวัสดีค่ะ
ค่ะ
อะไรนะ ตอนนี้เหรอ
คุณเซ็นได้ที่ช่องล่างสุดตรงนี้
ทันทีที่คุณเซ็น
เงินสองหมื่นล้านวอน จะถูกโอนเข้าบัญชีของคุณทันที
ข้อเสนอนี้มีผลถึงหกโมงเย็นวันนี้
คุณเหลือเวลาอีก 18 นาที
นี่คือทางเดียวแล้ว
เงินสองหมื่นล้านวอน เราไม่เพียงจะล้างหนี้ของพี่ได้
แต่รวมถึงหนี้ของซังจุน กอนแท็ก และซึงนัมด้วย
พี่จะปล่อยให้ครอบครัว
ต้องเสียบ้าน แล้วจบลงที่ไปอยู่ข้างถนนไม่ได้
พวกเราไว้วางใจพี่ ถึงขั้นไปกู้เงินนอกระบบมาใช้ทำวิจัย
ถ้าไฮนิกคอร์ตัดขาดเราด้วย
เราจบเห่แน่
แน่ใจนะว่าแค่เซ็นตรงนี้
แผนเลิกจ้างพนักงาน ของไฮนิกคอร์จะถูกยกเลิก
ครับ
คุณตรวจสัญญานี้หลายรอบแล้ว
(ออปทาลิน)
ที่นี่ให้เข้าเฉพาะผู้ได้รับอนุญาต
ถอยไป
สัญญาที่เกิดขึ้นภายใต้การบีบบังคับ เป็นโมฆะตามกฎหมาย
นั่นไม่ใช่เรื่องของผม
ผมมีหน้าที่แค่ทำตามคำสั่งว่า อย่าให้ใครเข้ามาเท่านั้น
บริษัทไฮนิกคอร์
ไม่ใช่แค่ที่ทำงาน
แต่คือมรดกที่ถูกสร้างขึ้น จากหยาดเหงื่อแรงใจ
และช่วงวัยหนุ่มสาวของพนักงานทุกคน
โปรดให้พนักงานของผม ได้ทำงานต่อไปเถอะ
ครับ ผมสัญญา
ท่านประธาน
ถึงเวลาต้องตัดสินใจแล้ว
(คู่สัญญาฝ่ายบี ผู้โอนสิทธิ์ อีซองบิน)
ทนายครับ
อะไรกันเนี่ย
หลีกไปซะ ไอ้พวกอันธพาล
ประธานอีซองบิน
- ท่านประธาน - พี่
อย่าแตะต้องฉันนะ ฉันจะฟ้องพวกแก
ปล่อยฉันนะ
หลีกไป
ปล่อยฉันสิ
- พี่ - ท่านประธาน
ทำไมถึง…
ไอ้คนทรยศ
ไปเข้าข้างออปทาลินได้ยังไง
เป็นบ้าอะไรเนี่ย
อย่าเซ็นนะพี่
เอาพวกมันออกไปเดี๋ยวนี้
คุณคิดที่จะทำอะไรกัน
ท่านประธาน
แบบนี้รับไม่ได้
เหลือเวลาไม่ถึงสิบนาทีแล้ว
ข้อเสนอเงินสองหมื่นล้านวอน จะถูกยกเลิกอัตโนมัติหลังหกโมงเย็น
เดี๋ยวก่อน
ขอเวลาเดี๋ยวสิ
ฉันจนตรอกแล้ว
บ้านก็ถูกยึดไปประมูลแล้ว
แถมนาย ซึงนัม
กับคนอื่นๆ ยังต้องไป กู้เงินนอกระบบเพราะฉันอีก
ไม่ใช่ความผิดพี่หรอก
ไฮนิกคอร์ไม่ใช่ของพี่คนเดียว
เราลงทุนเพราะเชื่อมั่น ในเทคโนโลยีและบริษัทนี้
เราตัดสินใจเรื่องพวกนั้นเอง
พี่จะรับผิดชอบแทนทั้งหมดทำไมกัน
ประธานอี
ทำแบบนี้ไม่ถูกนะ
ท่านประธานคะ
ขอให้เราได้แก้ไขเรื่องนี้เถอะ
ผมขอโทษ
แต่ผมจะไม่เซ็นข้อตกลงนี้
ท่านประธาน
ประธานบัน นี่เหรอผลงานคุณ
ยื่นคำฟ้องต่อบลูสโตน
และดำเนินคดีฉ้อโกง กับทุกคนที่เกี่ยวข้อง
ได้ค่ะ
ท่านคะ
ทำไมเราไม่หาทาง ให้ทุกฝ่ายอยู่รอดไปด้วยกัน
เราสามารถพาเรื่องนี้ขึ้นศาลได้
ผมมั่นใจว่าคุณจะชนะ
แต่เรื่องเก็บหนี้มันอีกเรื่องนะครับ
บลูสโตนได้แจกจ่ายเงิน หนึ่งแสนสองหมื่นล้านวอนไปแล้ว
กองทุนไม่มีเงินเหลือ
แม้ศาลชี้ให้บริษัทบริหารสินทรัพย์ หรือประธานบันต้องรับผิดชอบ
พวกเขาก็ไม่สามารถจ่ายได้
หมายความว่าต่อให้คุณชนะคดี คุณก็จะไม่ได้อะไรอยู่ดี
คุณเองก็รู้
ขายไฮนิกคอร์
คืนให้บลูสโตน ในราคาหนึ่งแสนสองหมื่นล้านวอน
ผมจะทำให้แน่ใจว่าบลูสโตน จะคืนเงินหนึ่งแสนสองหมื่นล้านวอน
เราได้ลงมือไปแล้วเพราะเชื่อมั่น ในเทคโนโลยีของไฮนิกคอร์
หากไม่มีมัน
ต่อให้ได้หนึ่งแสนสองหมื่นล้านวอนคืน เราก็ยังขาดทุนมหาศาล
ฉันต้องการหลักฐาน ที่เกี่ยวข้องกับประธานโกซึงชอล
คุณจะเอาไปทำอะไร
คุณคิดจะถีบเขาออกจากยุลลิมเหรอ
ใช่
เราจะยื่นข้อเสนอให้ปลดเขา เพราะละเมิดข้อตกลงความเป็นหุ้นส่วน
และ
ทำให้แน่ใจว่าเขาจะไม่มีวัน ทำการขายชาติสมัยใหม่แบบนี้ได้อีก
คุณคิดจริงเหรอว่ามือใหม่อย่างพวกคุณ
จะเล่นงานประธานโกได้
เบื้องหลังประธานโกมีทั้งกลุ่มอำนาจ
ทั้งศิษย์ที่เขาปั้นมาอย่างผม
ผู้บริหารระดับสูงที่ก่อร่างสร้างตัว จากฝีมือนักปั้นอย่างโกซึงชอล
พวกเขากระจายอิทธิพลไปทั่ว ทั้งวงการกฎหมาย การเงิน และการเมือง
งั้นฉันจะลองเล่นงานเขาดูสักครั้ง
ประธานอีซองบิน จะพัฒนาเทคโนโลยีให้เสร็จ
และมอบสิทธิการใช้งานแบบผูกขาด แก่บริษัทออปทาลิน
หมายความว่าจะให้สิทธิการใช้งาน
แต่ตัวเทคโนโลยี ยังคงถือครองเองใช่ไหม
ใช่ ซอร์สโค้ดจะยังคงเป็นกล่องดำ
และจะถูกส่งมอบในรูปแบบเอไอพี
นั่นคือเงื่อนไข
มีการเข้ารหัส และป้องกันการรีเวิร์สเอนจิเนียริง
เราจะติดต่อกลับหาคุณ เรื่องค่าสิทธิการใช้งาน
ถ้าเราปฏิเสธล่ะ
เราได้หลักฐานมาเพราะฮาดูชิก
ซึ่งมากพอ
ที่จะให้ฉันเล่นงานเขาได้
เราก็แค่อยากได้หลักฐาน ที่แน่นหนากว่านี้เท่านั้น
เอาหลักฐานนั้น
มาให้ผม
ถ้าไม่มีประธานอีซองบิน
เทคโนโลยีนี้ไม่มีวันสมบูรณ์ หรือใช้งานได้จริง
ต่อให้คุณชนะคดี
แต่ไม่สามารถเก็บหนี้ได้ คุณก็จะสูญเงินหลายพันล้าน
และถ้าคุณพลาดโอกาส ที่จะยึดครองตลาดด้วยเทคโนโลยีนั้น
ความสูญเสียจะมากกว่าเดิม
ข้อเสนอนี้มีผลแค่ที่นี่และเดี๋ยวนี้
พร้อมกับส่วนแบ่งกำไรของประธานโก ผมจะโน้มน้าวผู้รับผลประโยชน์รายอื่น
ให้คืนเงินหนึ่งแสนสองหมื่นล้านวอน แก่ออปทาลิน
เราจะคืนไฮนิกคอร์ ให้แก่ผู้ถือหุ้นเดิม
เมื่อเงินลงทุน หนึ่งหมื่นห้าพันล้านวอนของเรา
ได้ถูกชำระคืนทั้งหมดพร้อมดอกเบี้ย
แต่ตัวเลขมันยังไม่ลงตัวอยู่ดี
ขอเพิ่มอีกข้อหนึ่ง
ขอบคุณครับ
ครับ สวัสดี
โอเค เราจะรับข้อเสนอนี้
สวัสดีค่ะ
ขอทราบชื่อที่ใช้จองค่ะ
ฮาร์ต ลอจิกค่ะ
ค่ะ แขกของคุณมาก่อนแล้ว
เชิญตามฉันมาเลยค่ะ
- ทางนี้ค่ะ - ขอบคุณ
สวัสดีค่ะ
เอ๊ะนี่
ทนายคังมาทำอะไรที่นี่
แล้วทนายยุนมาทำอะไรที่นี่คะ
ไม่นะ ฮาร์ต ลอจิกเหรอ
อย่าบอกนะว่า
เป็นแบบที่ผมคิด
ฉันก็ว่างั้นแหละ
ครับ
ตรงหน้าผมคือผู้หญิง ที่อายุน้อยกว่าผม 11 ปี
และไม่เคยแต่งงานมาก่อน
แต่ผมอยากเจอคนที่อายุใกล้เคียงกัน และเคยผ่านการหย่ามาก่อน
เอไอของเราวิเคราะห์สเปกที่ระบุไว้ และความเข้ากันได้
ก่อนจะเสนอคู่ที่เหมาะสมที่สุด
ตามคำแนะนำของเอไอ
คุณสองคนเข้ากันได้อย่างสมบูรณ์ นั่นคือเหตุผลที่เราจับคู่คุณทั้งคู่
เราขอยกเลิกการนัดวันนี้
ถ้าเกิดเรื่องแบบนี้อีก ผมจะขอถอนสมาชิก
คงทำให้คุณตกใจไม่น้อย
ที่ถูกจับคู่กับคนที่อายุน้อยกว่า และไม่เคยแต่งงานมาก่อน
จากนี้ไปเราจะให้ความสำคัญ กับความต้องการของคุณ
มากกว่าการวิเคราะห์ของเอไอนะคะ
สำหรับวันนี้ เราหวังว่า คุณจะเพลิดเพลินกับมื้ออาหาร
และใช้เวลาที่มีร่วมกัน ให้คุ้มค่าที่สุด
ไม่ล่ะ ผมไม่เอาแล้ว
แค่นี้ครับ
สวัสดีค่ะ
ไม่หรอกค่ะ
จริงๆ ฉันว่าฉันกับเขา เหมาะกันมากเลยนะ
ฉันถึงขนาดซื้อเสื้อผ้าใหม่ แล้วก็ไปทำผมมาเพื่อเตรียมตัว
แถมที่นี่ก็เป็นร้านอาหารชั้นเลิศ
ค่ะ ได้เลย
จะสั่งอาหารเลยไหมคะ
รบกวนให้เวลาพวกเราสักครู่
น่าจะมีการเข้าใจผิดกัน
งั้นผมไปก่อนนะ
ทานให้อร่อย ถือว่าผมเลี้ยงเอง
ทานกับฉันเถอะ
อาหารที่นี่อร่อยนะ
ฉันมั่นใจว่าคุณยังไม่ได้กินอะไร
ไม่เป็นไร
งั้นฉันสั่งสำหรับหนึ่งคนได้ไหมคะ
ขอโทษด้วยค่ะ แต่เรารับออเดอร์ขั้นต่ำสองที่ขึ้นไป
งั้นฉันสั่งสองที่ก็ได้
ขอโทษค่ะ แต่ที่นี่เป็นโซนหลัก เราไม่รับลูกค้าที่มานั่งทานคนเดียว
ถ้าย้ายไปที่บาร์แทนได้ไหมคะ
เราจะสั่งสองที่
ค่ะ
- ทำไมคุณไม่ชอบฉันคะ - ผมไม่ได้พูดแบบนั้นนะ
ผมแค่บอกว่าเราไม่เหมาะกัน
ทำไมล่ะ
คุณเป็นรุ่นน้องที่บริษัท
อายุน้อยกว่ามาก และยังไม่เคยแต่งงาน
ฉันไม่คิดเลยนะ ว่ามันจะกลายเป็นข้อเสียได้
มันไม่ใช่เรื่องข้อดีหรือข้อเสียหรอก
งั้นคุณกำลังจะบอกว่า ฉันเกินมาตรฐานเหรอ
"คังฮโยมินเกินมาตรฐาน สำหรับการเดตกับยุนซอกฮุน"
มันก็แค่การเดตครั้งเดียว ไม่ใช่งานแต่งซะหน่อย
เป็นคู่เดตของฉันในวันนี้นะคะ
คุณก็เคลียร์ตารางงานไว้แล้วนี่
หลังจากนี้จะทำอะไรกันดี
เราจำเป็นต้องทำอะไร หลังมื้อเย็นด้วยเหรอ
คุณซอกฮุน…
คุณซอกฮุนเหรอ
วันนี้คุณคือคู่เดตของฉันนะ
จะเอาแต่เรียกคุณว่า "ทนาย" ไม่ได้
ยังไงคุณก็เป็นคนเลี้ยงมื้อนี้ใช่ไหม
ใช่
ฉันคงไม่สบายใจ ถ้าให้คุณเลี้ยงมื้อค่ำ
แล้วฉันไม่เลี้ยงกาแฟสักแก้วตอบแทน
ผมไม่ถือหรอก
แต่ฉันถือค่ะ
ยิ่งวันนี้อากาศดีขนาดนี้
คงน่าเสียดายถ้าจะจบแค่กาแฟแก้วเดียว
ไปเดินเล่นที่สวน แล้วก็ดื่มเบียร์สักหน่อยเป็นไง
คุณยิ้มแล้วนะ
นี่แหละการเดต
คุณนัดบอดเพราะอย่างนี้เอง
สรุปก็คือ
ควรเป็นแม่หม้ายอายุสามสิบปลายๆ แล้วก็ชอบน้องหมาใช่ไหม
ก็…
ผมไม่ได้ต้องการให้คู่ชีวิตของผม ต้องตรงสเปกที่ตายตัวอะไรหรอก
แค่คิดว่าถ้าเรามีพื้นเพคล้ายกัน มันก็คงจะง่ายขึ้น
"คู่ชีวิต"
ฉันชอบคำนั้นนะ
ผมว่าการแต่งงานเป็นเรื่องยาก
การรักใครสักคน ไม่ใช่เหตุผลมากพอให้แต่งงาน
และการแต่งงานก็ไม่ใช่หลักประกัน ว่าความรักจะคงอยู่
คุณไม่อาจแยกความรัก ออกจากการแต่งงานได้
แต่ก็รู้สึกว่า สองสิ่งนี้ต่างกันอยู่ดี
ต่างกันยังไงเหรอคะ
ก็
ถ้าความรักคือการมองตากัน
การแต่งงานก็คือ
การมองไปในทิศทางเดียวกัน
ถูกต้องแล้ว
ฉันชอบที่คุณพูดก่อนหน้านี้นะ
ผมพูดอะไรเหรอ
"ความรักระหว่างคู่รัก เริ่มต้นด้วยความหลงใหล
พบพานความเป็นจริง แล้วจบลงด้วยความเป็นหนึ่งเดียวกัน"
"เพียงเพราะไฟปรารถนาดับลง
ไม่ได้หมายความว่าความรักจะหายไป"
ผมก็เห็นด้วยกับที่คุณพูดเหมือนกัน
"บางทีการแต่งงาน อาจไม่ใช่จุดสูงสุดของความรัก
แต่เป็นกระบวนการ ที่ค่อยๆ ใช้มันจนหมด"
ความฝันของผม
คือการมีคู่ชีวิต
ที่เดินเคียงข้างกัน ไปสู่เป้าหมายเดียวกัน
แต่ในความเป็นจริง
การแต่งงานของผม เหมือนการค่อยๆ ใช้ความรักจนหมดสิ้น
และบางครั้ง…
ผมก็รู้สึกว่าชีวิตตัวเอง คือผลงานที่ล้มเหลว
ทำไมล่ะ
เพราะคุณหย่าแล้วใช่ไหม
ใช่
ฉันว่าไม่ใช่นะ
บางรักก็เหมือนมหากาพย์
บางรักก็เป็นแค่เรื่องสั้น
แค่คุณเขียนเรื่องสั้น มันไม่ได้หมายความว่าล้มเหลว
จริงเหรอ
จริงสิ
มันไม่ใช่ความล้มเหลวหรอก
แค่หนังสือเล่มหนึ่งจบลงแล้ว
คุณก็ต้องเขียนเล่มใหม่
เต็มไปด้วยรักอันเร่าร้อน
จริงด้วย
อะไรเหรอ
ฉันว่ารองเท้าส้นสูงมันโคลงเคลง
งั้นเราหยุดเดินกันเถอะ
- กลับบ้านเลยไหม - ไม่
เดินอีกสักหน่อยเถอะ
อากาศดีออก
เกาะแขนไว้สิ
ว่าแต่คุณเปลี่ยนโคโลญจน์เหรอ
ใช่
ทำไมล่ะ
เพื่อเขียนเรื่องใหม่
ทนายยุนอยู่ที่นั่นเหรอ
ใช่
มันเกิดขึ้นได้ยังไง
แล้วเป็นยังไงบ้าง วงแตกกันเลยหรือเปล่า
เธอบอกว่ากินข้าวมา ตกลงได้กินข้าวกับเขาหรือเปล่า
เล่าให้ละเอียดเลยนะ อย่าตัดอะไรออก
ตอนแรกเราสองคนก็ตกใจทั้งคู่
แต่ฉันขอให้เขาเดตต่อ
เขากำลังจะไป
แต่สุดท้ายก็ได้กินข้าวด้วยกัน แล้วยังไปเดินเล่นด้วยกันอีก
ฉันยังได้…
เกาะแขนเขาด้วย
- แขนเหรอ - แขนเหรอ
แล้วเป็นยังไงบ้างล่ะ
- ก็ดีนะ - อะไรที่ว่าดีล่ะ
เราปลอบใจ
กันและกัน
อุ๊ยตาย เขาว่ากันว่าการปลอบใจกัน คือเมล็ดพันธุ์แห่งความรักนะ
ความรักงั้นเหรอ
นี่ เขาเป็นเจ้านายฉันนะ รู้ไหมว่าเสียมารยาทแค่ไหน
หน้าเธอมันฟ้องว่าเป็นอย่างอื่นนะ
เธอบอกเองไม่ใช่เหรอ ว่าเธอไม่ต้องการความรัก
เธอบอกเองว่ามีแค่พวกเราก็พอแล้ว
ยังจะเชื่ออยู่อีกเหรอ
นั่นมันสิ่งที่เราพูดกัน หลังทะเลาะหรือเลิกกับแฟน
- ยอมรับซะเถอะ - ยอมรับอะไรล่ะ
เราต่างก็เป็นที่สอง ของกันและกันมาตลอด
ไม่มีทาง
มันแย่ตรงไหนเหรอ
ฉันชอบนะ
ชอบการเป็นที่สองน่ะเหรอ
ใช่ ดูสิ
สำหรับเรา แฟน ครอบครัว หรือสามีในอนาคตกับลูก
ย่อมต้องมาก่อนอยู่แล้ว
แต่สิ่งที่มาก่อนพวกนั้น ไม่สมบูรณ์แบบ
พวกเขาทำให้เราเจ็บและผิดหวัง
บางครั้งพวกเขาก็ทรยศเรา
แต่ไม่เป็นไรเลย
เพราะเรายังมีที่สอง ที่คอยอยู่ข้างหลังเสมอ
เราคือตัวช่วยของกันและกัน ที่อยู่ข้างหลังหนึ่งก้าว
นั่นแหละคือเรา
ซึ้งจริงๆ
เธอพูดถูก
ที่ฉันยังรักใครได้อีก และผ่านทุกข์สุขไปได้ทุกครั้ง
ก็เพราะมีพวกเธออยู่ข้างหลัง
- พอเลยน่า - เฮ้อ
รักนะ
ไม่รัก
- รักนะ - หยุดเลย
พอแล้ว
(ยุลลิม)
สรุปก็คือ
ถ้าจะโค่นประธานโกซึงชอลให้ได้
คุณต้องการความเห็นชอบจากผม
ถูกต้องค่ะ
ทนายคิมคะ
เรื่องนี้เกี่ยวข้องกับศักดิ์ศรี และการคงอยู่ของยุลลิมโดยตรง
ผมเข้าใจแล้ว
ขอเวลาผมคิดหน่อย
ได้ค่ะ
ใช้เวลาคิดแล้วค่อยบอกฉันนะคะ
อย่าทำอะไรจนกว่าผมจะตัดสินใจ
ได้ค่ะ
เฮ้อ
ไม่ได้ทำแบบนี้มานานแล้วนะ
ตอนสมัยออกไปหาลูกค้า
ผมก็กระดกหมดแก้ว ไม่ทันได้ลิ้มรสอะไรเลย
สมัยนั้นพวกเราดื่มกันหนักมากจริงๆ
พี่จำได้ไหม
ตอนเราทำฝ่ายขาย ดื่มกันจนหนัก
เราสามคน รวมทั้งมยองจิน ต้องเข้าโรงพยาบาลกันเลยทีเดียว
จำได้สิ
โธ่เอ๊ย
สมัยนั้นบริษัทกฎหมาย ก็เหมือนนักล็อบบี้คอยจ้างอดีตจนท.
จากคณะกรรมการการค้าที่เป็นธรรม กับสำนักงานกำกับการเงิน
เพื่อช่วยลดค่าปรับของบริษัท และปรับระดับบทลงโทษ
นั่นแหละคือสิ่งที่เราทำกันในตอนนั้น
แต่สมัยนี้ถ้าทำแบบนั้น คงเจอปัญหาใหญ่แน่
มีหลายอย่างที่
ใช้ได้ในตอนนั้น แต่ใช้ไม่ได้แล้วในตอนนี้
ว่ามาสิ
ครับ
นายตามฉันอยู่หลายวันแล้ว เพราะพูดสิ่งนี้ออกมาไม่ได้สักที
ก็…
มีอะไร
ควอนนายอนมาหานายหรือเปล่า
ใช่
พี่ยังจำได้ไหม
ว่าพี่เคยบอกอะไรผม ตอนเราเพิ่งเริ่มก่อตั้งยุลลิม
ฉันพูดว่าอะไรนะ
ตอนที่ผมถามพี่
ว่าทำไมถึงให้หุ้นผมเยอะขนาดนั้น
ทั้งที่ผมแทบไม่ได้ทำอะไรมากนัก
พี่ตอบว่า
"หุ้นนายจะเป็นกลไกถ่วงดุลสุดท้าย ในการปกป้องยุลลิม"
ฉันเคยพูดเหรอ
ตอนนั้นผมไม่เข้าใจว่า หมายความว่าอะไร
แต่ตอนนี้ผมเข้าใจแล้ว
พี่เก็บผมไว้เป็นหลักประกัน
หากวันหนึ่ง พี่ถูกความชั่วร้ายกลืนกิน
พี่อาจจัดโครงสร้างหุ้น
ให้ไม่มีใครสามารถโค่นพี่ได้เลยก็ได้
แต่พี่กลับเลือก ที่จะตั้งข้อจำกัดกับตัวเอง
พี่เลือกผมให้เป็นหลักประกันสุดท้าย
เพื่อป้องกันไม่ให้ความเอาแต่ใจ หรือการทุจริตของพี่
ลากยุลลิมลงไปด้วย
นายคิดว่าตัวเองสำคัญ กับบริษัทมากสินะ
โธ่เอ๊ย
นายพูดถูกแล้ว
เหตุผลที่ฉันเลือกนาย
ก็เพราะฉันเชื่อว่านายจะตัดสินใจ
เพื่อยุลลิมโดยไม่เห็นแก่ตัวเสมอ
ผมรู้ว่าผมไม่ใช่นักกฎหมาย ที่เก่งกาจอะไร
แต่ผมเชื่อว่าผมมีสายตา ที่มองเห็นคนมีความสามารถ
และมีความใจกว้าง กับสติปัญญาที่จะบ่มเพาะพวกเขา
ผมเชื่อว่าคนเก่งๆ ที่รวบรวมไว้ จะกลายเป็นกระดูกสันหลังของยุลลิม
และป้อมปราการที่พวกเขาสร้างขึ้น
จะตั้งอยู่บนรากฐานที่มั่นคง
ไม่ใช่บนทรายที่เลื่อนไหล
ชื่อ "ยุลลิม" นั้น
ก็มาจากการนำตัวอักษรหนึ่ง ในชื่อผมมาใช้
ด้วยความภักดีที่พี่ปลูกฝังให้ผม
ผมจะทำภารกิจที่ตัวพี่ในอดีต
เคยฝากฝังเอาไว้ให้สำเร็จ
แม้จะหมายถึง การต่อต้านพี่ตอนนี้ก็ตาม
นี่ไม่ใช่การหารือ
แต่เป็นการแจ้งให้ทราบ
ฮโยมินเหรอ
มาทำอะไรที่นี่
สวัสดีฮโยมิน
ไม่เคยเห็นชุดนี้มาก่อน
เก๋จัง
เชอร์รี่ต้องหิวแล้วแน่ๆ
ต้องไปให้อาหารก่อน
เข้ามาสิ
- เรากลับมาแล้ว เชอร์รี่ - โอ้โห
กินอะไรหรือยัง
อ้อ เรื่องอาหาร
ยังเลยค่ะ
งั้นให้อาหารเชอร์รี่ก่อน แล้วค่อยกินด้วยกัน
ดีใจจังที่ได้เจอลูก แบบคาดไม่ถึงแบบนี้
ไปล้างมือก่อนสิ
คุณก็ควรไปเปลี่ยนชุดด้วยนะ ที่รัก
- เดี๋ยวฉันจัดการเอง - โอเค
นั่งรอก่อนนะ
แม่…
น้าคะ
หนูคงทำให้น้าประหลาดใจ ที่โผล่มาโดยไม่บอกล่วงหน้า
เธอพูดได้ด้วยเหรอ
ได้ยินฉันไหม
หนู…
อ่านปากได้ค่ะ
(สำหรับเชอร์รี่)
ขอบใจนะ
ฮโยจู
ฉันขอเจอเธออีกได้ไหม
ฉันเรียนภาษามือเอาไว้
เผื่อได้เจอเธอ จะได้คุยกัน
แม่ขอโทษนะ
แม่รู้สึกผิดมาตลอด
ลูกแม่
ขอโทษ
ที่หนูไม่ได้มาหาเลย ก็เพราะคิดว่าอาจเป็นอย่างนั้น
และนั่นคือเหตุผลที่หนูมาวันนี้
ที่ผ่านมาหนูมีความสุข ตอนนี้ก็มีความสุขดี
และจะมีความสุขต่อไป
จ้ะ
เราไม่ได้มานี่เพราะเรื่องน่ายินดี งั้นเข้าประเด็นเลย
คุณกำลังเสนอให้ปลดผมเหรอ
ใช่แล้วค่ะ
ประธานควอน คุณอ่านสถานการณ์ไม่ออกเลยเหรอ
ถ้านับชินมยองจิน โกซึงชอล คิมยุลซอง โกแทซอบ
ชเวฮีชอล รวมกับหุ้นของผม เราเกินเสียงส่วนใหญ่แล้ว
ไม่ว่าคุณจะทำอะไร
ญัตติปลดประธานโกไม่มีทางผ่าน
ยังไงฉันก็จะลองดู
ใครจะรู้
บางทีคนที่คุณคิดว่าอยู่ข้างคุณ อาจหันมาโหวตปลดคุณก็ได้
ให้ตายเถอะ
งั้นลองบอกเงื่อนไขของคุณมาก่อนสิ
คุณแต่งตั้งฉันเป็นหัวหน้า ดังนั้นก็ปล่อยให้ฉันทำหน้าที่ของฉัน
ตลอดวาระสามปีของฉัน
ให้นำสิทธิออกเสียงของคุณชินมยองจิน
และประธานโกซึงชอล มาอยู่ในการดูแลของฉัน
และ
ห้ามคิดจะโค่นฉัน
ด้วยเล่ห์เหลี่ยมอีก
เหนือสิ่งอื่นใด
เลิกใช้ลูกไม้สกปรก ด้วยการเอาผู้ชายหนุ่มๆ
มาสร้างเรื่องฉาวเสียที
ผู้ชายหนุ่มงั้นเหรอ
นั่นมัน…
เข้าใจแล้ว เอาตามนั้น
- ท่านประธาน - เอาเอกสารมาให้ผมเซ็น
ทำไมไม่ลองคิดก่อนล่ะ
ทนายฮา เชิญออกไปได้แล้ว
แต่ท่านประธาน…
ครับท่าน
คุณเข้ามายุลลิม
ตอนที่เรามี
ทนายไม่ถึง 30 คน
ใช่ไหม
ค่ะ
คุณสัมภาษณ์ฉันด้วยตัวเอง
ผมจำวันนั้นไดัชัดเจน
คุณดูเฉียบคมมาก จนผมรู้ทันทีว่าคุณต้องทำงานได้ดี
คุณคิมยุลซองมาหาผม
ผมเผลอลืมไปชั่วขณะ
ว่ายุลลิมมีความหมายกับผมแค่ไหน
การที่ผมก้าวลง ไม่ใช่เพราะแรงกดดันจากพวกคุณ
แต่เพราะความรักที่ผมมีต่อยุลลิม
ยุลลิมก็เหมือนลูกของผม
ผมทุ่มเททุกอย่างให้มัน
แต่ทุกวันนี้
ผมว่าการเปลี่ยนแปลงใหม่ๆ ต่างหากที่เราต้องการ
เพราะการยึดติดกับวิธีเก่าๆ พาเราไปไหนไม่ได้อีกแล้ว
ดังนั้นผมจึงให้โอกาสคุณ
ดูว่าคุณจะสร้าง ความเปลี่ยนแปลงได้ไหม
ค่ะ ท่านประธาน
บางคนใช้กฎหมายเป็นอาวุธ
บางคนใช้มันเป็นเครื่องมือ
แล้วสองคนนี้ต่างกันตรงไหน
ไม่แน่ใจค่ะ
คนแรกพยายามจะรักษากฎหมาย
ส่วนคนหลังพยายามจะอยู่เหนือกฎหมาย
คนหลังคือผม คนแรกคือคุณ
น่าเสียดายที่จนถึงตอนนี้คนแรก
ไม่เคยเอาชนะคนหลังได้เลย
ด้วยความเคารพค่ะ
การฉวยช่องว่างของกฎหมาย
เพื่อแสวงหาผลประโยชน์ และบิดเบือนมันแบบที่คุณทำ
ไม่ใช่ทางที่ฉันตั้งใจจะเดิน
ฉันจะใช้กฎหมายเป็นอาวุธ
ในการสร้างระบบที่ยุติธรรม
ยังงี้นะ
ตอนอายุเท่าคุณ ผมก็คิดแบบเดียวกัน
ผมเชื่อว่าฝีมืออย่างเดียว เพียงพอจะทำให้สำเร็จได้
แต่ความจริงมันไม่ง่ายอย่างนั้น
ฉันจะเผชิญกับมัน และตัดสินด้วยตัวเองค่ะ
เอาที่สบายใจ
แต่อย่าให้ถึงกับหักพัง
ความแข็งแกร่งที่แท้จริง อยู่ที่การรู้จักยืดหยุ่น
บิดโค้งเป็นบางเวลา ไม่ใช่แตกหัก
ในแง่นั้น
คุณควรใช้ทนายยุนให้เป็นประโยชน์
สำหรับคนแบบคุณ เขาอาจเป็นทรัพย์สินที่ล้ำค่า
ขอบคุณสำหรับคำแนะนำค่ะ
ผมมีธุระอื่นที่ต้องทำ
ค่ะ ถ้างั้นฉันขอตัวก่อนค่ะ
ได้โปรด…
ดูแลยุลลิมให้ดีนะ
แน่นอนค่ะ ท่านประธาน
ทำได้ดีมากเลยครับ
มาทำให้ถูกต้องกันเถอะ
ศาลจะอ่านคำพิพากษา
แต่แรกเริ่ม
ฝ่ายโจทก์ โกมินชาน และฝ่ายจำเลย พัคฮยอนยอง
ต่างก็ไม่มีเจตนาจะอยู่กิน ทั้งทางกายและทางใจ
และจนถึงปัจจุบันก็ยังคงดำเนินไป โดยปราศจากแก่นสารของการสมรส
นอกจากนี้ โจทก์ ได้แสดงเจตนาอย่างชัดเจน
ว่าไม่สามารถดำเนินชีวิตสมรสต่อไปได้
และเจตนาที่แท้จริงของจำเลย ที่จะประนีประนอมนั้น
ไม่อาจรับฟังได้ เมื่อพิจารณาข้อเท็จจริงเหล่านี้แล้ว
ศาลเห็นว่ากรณีนี้เข้าข่าย
มาตรา 840 วรรคหก แห่งประมวลกฎหมายแพ่ง
ถือเป็นเหตุร้ายแรง ที่ทำให้ไม่อาจดำรงชีวิตสมรสต่อไปได้
ศาลจึงพิพากษา ให้เป็นไปตามคำร้องของโจทก์
ให้หย่า
ในฐานะที่ข้าพเจ้า ทำคดีหย่าร้างมาเป็นเวลานาน
จะขอกล่าวเพิ่มเติมหนึ่งประเด็น
ความรักนั้นไม่สมบูรณ์แบบ
และการแต่งงานคือการร่วมกันอดทน ต่อความรักที่ไม่สมบูรณ์แบบ
กระบวนการนั้นอาจยากลำบาก และบางครั้งก็ล้มเหลวได้
และบางครั้งการหย่า ก็คือทางเลือกที่ตามมา
แต่หากเราตัดความรักทิ้งไปตั้งแต่ต้น
เพียงเพราะมันยาก
เราก็จะสูญเสียคุณค่าที่สำคัญที่สุด
ของการเดินทางในชีวิตสมรสไป
แม้ว่าความสัมพันธ์ ฉันสามีภรรยาจะสิ้นสุดลง
แต่ข้าพเจ้าหวังว่าความจริงใจ และความรับผิดชอบที่เคยมีต่อกัน
จะยังคงอยู่ต่อไปอีกยาวนาน
คำพิพากษามีเพียงเท่านี้
คุณทำได้ดีมาก
คำตัดสินนี้มองว่าความรัก คือแก่นแท้ของการแต่งงาน
แต่สำหรับผม ความรับผิดชอบ ก็อาจเป็นแก่นแท้ของมันได้เช่นกัน
ผมหวังว่า คุณจะเข้าใจว่าผลลัพธ์ครั้งนี้
ไม่ได้ลบล้าง ความรับผิดชอบในฐานะพ่อแม่
หรือความเคารพ และความจริงใจที่มาพร้อมกัน
ฉันไม่ได้คิดแบบนั้นหรอก
ขอบคุณค่ะ ทนายยุน
ขอบคุณค่ะ ทนายคัง
ค่ะ ขอบคุณค่ะ
ผมจะไป
รับมินกลับเอง
ถ้าคุณมีเวลา…
เฮ้อ
ช่างเถอะ
ผมไปล่ะ
ฉันไปด้วยสิ
และกินข้าวเย็นกันด้วย
จริงเหรอ
คุณพอจะมีเวลาเหรอ
งั้นเรามากินด้วยกันสามคนเลยนะ
พักนี้เราออกไปกินข้าวข้างนอกบ่อยไป
คุณเองก็กินข้างนอกบ่อยนะ
ถ้ามินเป็นผื่นขึ้นมาอีกจะทำไง
ผมหาร้านอาหารวัด ที่ใช้แต่วัตถุดิบออร์แกนิกมาแล้ว
ไม่มีสารปรุงแต่ง ปรุงรสอ่อนๆ
จริงเหรอ ที่ไหนล่ะ
เป็นอะไรหรือเปล่าครับ
อย่าตื่นเต้นไปเลย
- เปล่าซะหน่อย - จริงเหรอ
ทำไมผมถึงตื่นเต้นขนาดนี้นะ
- ฉันก็ตื่นเต้น - เนอะ
ตัดสินใจกันไปแล้วใช่ไหมครับ
นี่แค่พิธีการใช่ไหม
- ไม่ใช่ - ว่าไงนะ
อาจปฏิเสธก็ได้เหรอครับ
ใช่
บ้าไปแล้ว
อะไรทำให้คุณมั่นใจ ขนาดชวนพวกเรามาเนี่ย
รู้ไหมว่าการอยู่กินกับการแต่งงาน ต่างกันตรงไหน
ตรงไหนครับ
การอยู่กินเป็นแค่ข้อตกลง ระหว่างคนสองคน
แต่การแต่งงานคือการประกาศข้อตกลง ต่อครอบครัว เพื่อนๆ และทั้งโลก
ดังนั้นแม้แต่การขอแต่งงาน ก็ยังต้องมีพยาน
โดยเฉพาะถ้ามี คนอย่างทนายยุนอยู่ด้วย
มันยิ่งเพิ่มน้ำหนัก
ก็จริงนะ
คังฮโยมินบอกว่า จะพาคุณมินจองเข้ามาโดยปิดตาไว้
เพราะงั้นเริ่มเปิดเพลงทันที ที่คุณมินจองเดินเข้ามา
- ได้เลยครับ - ดีมาก
มากันแล้ว
โอเค
ฉันไม่เคยรู้สึกแบบนี้มาก่อนเลย
ระวังหน่อยนะ
พื้นมันไม่เรียบ
ระวังด้วย
ทางขวา
- อีกไกลไหม - ใกล้ถึงแล้ว
- อะไรกันนะ - ระวังด้วย
- ยืนตรงนี้ค่ะ - ตรงนี้เหรอ
ฉันลืมตาได้หรือยัง
ปรบมืออะไรกันน่ะ
นี่มันเรื่องอะไรเนี่ย
คุณมินจอง
สวัสดี
เมื่อวานผม
เขียนอะไรไว้เล็กน้อย
สำหรับช่วงเวลานี้
คำสาบานแห่งความรักต่อคุณ ที่รักของผม
"ที่รักของผม" เหรอ
(คำสาบานแห่งรัก)
มัวทำอะไรอยู่ครับ
เร็วเข้าสิคะ
"คำสาบานแห่งรัก"
"กับคุณ ผมจะทะนุถนอม
ประกายรักแรกของเราไว้ แม้กาลเวลาจะผ่านไป
และผมจะรักษาความเคารพ และความไว้วางใจที่มีต่อคุณ"
"ขอให้ความรักของวันนี้ ส่งต่อไปถึงวันพรุ่งนี้
และขอให้ความรักของวันพรุ่งนี้ ลึกซึ้งขึ้นไปถึงชั่วนิรันดร์"
"และนามแห่งความเป็นนิรันดร์…"
พออ่านออกเสียงแล้ว
มันแปลกๆ นะ
มันฟังดูสมบูรณ์แบบเกินไป
จนไม่เหมือนคำพูดของผมเองเลย
ใช่ไหม
ก็นิดหน่อย
ผมพูดตลอดว่ารักคุณ
และสัญญาว่ารักนี้จะคงอยู่ตลอดไป
แต่ความจริง
ผมเองก็ยังไม่มั่นใจด้วยซ้ำ ว่ารู้จริงๆ ไหมว่าความรักคืออะไร
ก็คงไม่แปลกหรอก
เพราะไม่มีใคร
บอกเราได้
ว่าเราควรรักกันยังไง
มันเลยดูเหมือนว่า
เราจะได้เรียนรู้ว่าความรักคืออะไร
ก็ต่อเมื่อเราถูกทำร้าย
และรู้ซึ้งถึงคุณค่า ก็ตอนที่สูญเสียมันไปแล้ว
นั่นคือขั้นตอน
ที่ทำให้เรา
เข้าใจความรัก
สำหรับผมความรักคือ
การเดินทางที่เต็มไปด้วยคำถาม
การทบทวน และการประสบพบเจอ
ระหว่างที่ผมค้นหา
คำตอบของตัวเอง
และผมอยากออกเดินทาง…
บนเส้นทางนั้นไปกับคุณ
ผมจะไม่สาบานว่า ความรักของผมจะคงอยู่ชั่วนิรันดร์
อย่างที่เขียนไว้ตรงนี้
แต่มีคำสัญญาหนึ่ง ที่ผมอยากพูดจากใจจริง
ผมอยากเดินไปกับคุณจนถึงที่สุด
ดูว่ามีอะไรรออยู่ หลังรักษาคำสาบานรักจนสุดทาง
ผมจะเป็นสามี
ที่ยืนเคียงข้างคุณ
เฝ้ามองเราเติบโต และเปลี่ยนแปลงล่วงพ้นวัยหนุ่มสาว
และจะปกป้องคุณ
ไปจนถึงที่สุด
นี่
ผม…
ผมเลือกแหวนวงใหญ่มาเลยนะ
คุณจะแต่งงานกับผมไหม
ทนายยุนเดินมาที่นี่บ่อยเหรอคะ
ใช่
เวลาที่ผมมีเรื่องให้คิดน่ะ
แล้ววันนี้คิดเรื่องอะไรอยู่คะ
ผมเอาแต่คิดถึง สิ่งที่ผู้พิพากษาพูดวันนี้
ฉันก็เหมือนกัน
เพราะเคยมีรักมาก่อน
ผมรู้ว่าความรัก มันไม่สมบูรณ์แบบแค่ไหน
ผมเคยเจ็บ
และเคยล้มเหลว
เลยคิดว่าบางทีทางที่ฉลาดกว่าคือ
แค่เจอคนที่เข้ากันได้
แล้วใช้ชีวิตที่มั่นคง เรียบง่าย
แทนที่จะวิ่งตามหาความรัก
คุณถึงได้เลือกใช้บริษัทจัดหาคู่สินะ
แต่ถึงอย่างนั้นคุณก็สนุก ตอนที่อยู่กับฉันนี่
ก็ไม่เลวนะ
ได้ความสบายใจที่ไม่คิดว่าจะได้
เห็นไหม ฉันบอกแล้วว่าจะดี
แต่ไม่ใช่แค่ทนายยุนหรอกนะ
ฉันเองก็คิดเหมือนกัน
ฉันคิดว่าถ้ารักให้น้อยลง ก็คงเจ็บน้อยลง
ก็เลยคิดว่า
ถ้าตัดเรื่องความรักออกไปก่อน และแค่หาคนที่เหมาะสม
ก็น่าจะเป็นเส้นทางที่ง่ายกว่า
แต่สิ่งที่ผู้พิพากษาพูด มันกระแทกใจฉัน
การพยายามหาทางที่ง่ายเกินไป
อาจทำให้ฉันมองข้าม แก่นแท้ของทุกอย่างไปก็ได้
ใช่
แต่ในขณะเดียวกัน ฉันก็เข้าใจสิ่งที่คุณพูด
ว่าความรับผิดชอบก็คือ แก่นแท้ของการแต่งงาน
บางทีทั้งสองอย่างอาจจำเป็น
ทั้งความรักและความรับผิดชอบ
แต่ไม่ง่ายเลย
คงเพราะแบบนั้นคนถึงได้หย่ากัน
แต่การหย่าก็ไม่ใช่จุดจบนี่คะ
โดยเฉพาะคดีที่เราเจอครั้งนี้
จริง
สามีของคุณพัคฮยอนยองอาจอยากหย่า
ไม่ใช่เพื่อยุติความสัมพันธ์
แต่เพื่อเริ่มต้นใหม่ในรูปแบบอื่น
งั้นการหย่าก็ไม่ใช่จุดจบ
แต่เป็นจุดเริ่มต้นใหม่
แม้ฉันจะแพ้คดี แต่มันก็ดีเหมือนกันนะ
หมายความว่ายังไง
ไม่ว่าผลจะออกมาอย่างไร
ฉันว่าฉันได้เรียนเรื่องความรัก ในห้องพิจารณาคดี
คำพูดของผู้พิพากษามันสะท้อนใจฉัน
การขอแต่งงานของรุ่นพี่จินอูตอนท้าย ก็เหมือนเป็นการปิดฉากที่สมบูรณ์แบบ
คุณนี่เกือบจะร้องไห้แล้วนะ
"ผมไม่รู้ว่า
มีอะไรรออยู่ หลังรักษาคำสาบานรักจนสุดทาง"
ตอนที่ฉันได้ยินคำนั้น ความรู้สึกบางอย่างมันเอ่อขึ้นในใจ
พูดตามตรงนะ บางครั้งฉัน ก็เคยถึงกับสะอื้นในงานแต่งงาน
แล้วคุณพูดทั้งหมดนั่นในศาลเหรอ
อ๋อ หรือว่านั่นคุณพูดในฐานะทนาย
ก็ครึ่งๆ นะ
เหมือนที่รุ่นพี่จินอูพูด ฉันเองก็ยังไม่แน่ใจว่ารักคืออะไร
แต่ก็ได้เรียนรู้อะไรเยอะเหมือนกัน จากการทำคดีในยุลลิม
เหมือนอย่างวันนี้
คุณได้เรียนรู้อะไร
ความรักเหรอ
ใช่ ความรัก
ความรักระหว่างชายหญิง
- เยี่ยมมากเลย - ขอบคุณค่ะ
ขอบคุณ
ความรักของพ่อแม่ที่มีต่อลูก
ความรักของลูกที่มีต่อพ่อแม่
และ
ความรักระหว่างสามีภรรยา
ขอโทษนะ
แม้กระทั่งความรัก ที่เรามอบให้ผู้อื่น
ขอบคุณที่เตือนใจฉันว่า ความรักมีหลายรูปแบบ
และสอนให้ฉันรู้จัก
การเข้าใจและเยียวยาบาดแผล
ที่มากับมันค่ะ ทนายยุน
แต่ฉันก็ยังไม่รู้จริงๆ หรอก
ว่าความรักที่แท้จริงคืออะไร
แล้วคุณคิดว่าความรักคืออะไรคะ
เรื่องนั้น…
สำหรับผมความรักก็คือ…
(มือใหม่เกมกฎหมาย)
คำบรรยายโดย อัญชลี วสุรัตต์